b'\n_START_ARTICLE_\nSevad\xc5\xbekare III.\n_START_SECTION_\nDokazi\n_START_PARAGRAPH_\nSevad\xc5\xbekare III. je znan samo s Torinskega seznama kraljev, ker se ni ohranil niti en primarni vir, ki bi dokazoval njegov obstoj. Torinski seznam je bil sestavljen v zgodnjem ramze\xc5\xa1kem obdobju iz starej\xc5\xa1ih dokumentov in \xc5\xa1e vedno slu\xc5\xbei kot primarni vir za faraone iz drugega vmesnega obdobja. Sevad\xc5\xbekare III. je v 6. vrstici 9. kolone seznama.\n_START_SECTION_\nKronolo\xc5\xa1ki polo\xc5\xbeaj\n_START_PARAGRAPH_\nDolo\xc4\x8ditev relativnega kronolo\xc5\xa1kega polo\xc5\xbeaja Sevad\xc5\xbekareja III. v okviru \xc5\xa0tirinajste dinastije dosti dobro omogo\xc4\x8da Torinski seznam kraljev. Po tem seznamu je vladal pribli\xc5\xbeno eno leto. Njegov predhodnik je bil Merd\xc5\xbeefare, naslednik pa Neb\xc5\xbeefare._NEWLINE_Njegov absolutni kronolo\xc5\xa1ki polo\xc5\xbeaj je predmet razprav. Po mnenju egiptologov Kima Ryholta in Darrella Bakerja je bil enajsti faraon iz \xc5\xa0tirinajste dinastije in vladal eno leto okoli leta 1699 pr. n. \xc5\xa1t. Ryholtova rekonstrukcija \xc5\xa0tirinajste dinastije ni enoglasno sprejeta. Nekateri strokovnjaki, med njimi Manfred Bietak in J\xc3\xbcrgen von Beckerath, so prepri\xc4\x8dani, da se je dinastija za\xc4\x8dela malo pred Nehesijem okoli leta 1710 pr. n. \xc5\xa1t. in ne okoli leta 1805 pr. n. \xc5\xa1t., kot predlaga Ryholt. V tem primeru bi bil Sevad\xc5\xbekare III. \xc5\xa1esti faraon \xc5\xa0tirinajste dinastije.\n_START_SECTION_\nIdentiteta\n_START_PARAGRAPH_\nSevad\xc5\xbekareja III. se ne sme zamenjavati z dvema drugima faraonoma z enakim imenom, ki sta tudi vladala v drugem vmesnem obdobju. Prvi od njiju, Sevad\xc5\xbekare I., je bil iz zgodnje Trinajste dinastije in je vladal okoli leta 1781 pr. n. \xc5\xa1t. Tudi on je znan samo s Torinskega seznama kraljev. Sevad\xc5\xbekare Hor II., znan tudi kot Hor II., je vladal na samem za\xc4\x8detku Trinajste dinastije od okoli 1669 do 1664 pr. n. \xc5\xa1t   ,'